7. pielikums
Ministru kabineta
2021. gada 30. novembra
noteikumiem Nr. 776

**Projektu atlases kritēriji pasākumā "Ieguldījumi materiālajos aktīvos", ja kooperatīvās sabiedrības (arī jaunās kooperatīvās sabiedrības un kooperatīvo sabiedrību apvienības) pretendē uz atbalstu šo noteikumu 1. punktā minētajos apakšpasākumos**

|  |  |  |  |  |
| --- | --- | --- | --- | --- |
| Nr.p.k. | Kritēriju grupa | Kritērijs | Punktu skaits kritērijā | Maksimāli iespējamais punktu skaits grupā |
| 1. | Projekta gatavība ieviešanai (punktu skaitu reizina ar attiecīgo būvniecības izdevumu proporciju no kopējiem projekta attaisnotajiem izdevumiem)1 | Kopā ar projekta iesniegumu ir iesniegts būvprojekts ar atzīmi būvatļaujā par projektēšanas nosacījumu izpildi vai paskaidrojuma raksts (apliecinājuma karte) ar būvvaldes atzīmi par būvniecības ieceres akceptu | 10 | 10 |
| 2. | Piešķirtā publiskā finansējuma apmērs | Atbalsta pretendenta pēdējos divos noslēgtajos gados gūtie vidējie ieņēmumi no lauksaimniecības preču un pakalpojumu apgrozījuma ar biedriem pret piešķirto publisko finansējumu LAP 2014-2020 apakšpasākumos "Atbalsts ieguldījumiem lauku saimniecībās" un "Atbalsts ieguldījumiem pārstrādē" un šo noteikumu 1.1. un 1.2. apakšpunktā minētajā apakšpasākumā kopš 2014. gada.2 (Ja pēdējos divos noslēgtajos gados ir bijis apgrozījums, bet atbalsts nav piešķirts, pretendentam piešķir maksimālo punktu skaitu kritērijā.) | Atbilstoši aprēķinātajam koeficientam | 20 |
| 3. | Apgrozījums | Lauksaimniecības preču un pakalpojumu apgrozījums starp kooperatīvo sabiedrību un tās biedriem procentos no kooperatīvās sabiedrības lauksaimniecības preču un pakalpojumu kopējā apgrozījuma | Atbilstoši aprēķinātajam koeficientam par katru pilnu procentu, kas pārsniedz 75 % no kopējā apgrozījuma apmēra, piešķir 1 punktu | 20 |
| 4. | Atbalsta pretendents iekļauts bioloģiskās lauksaimniecības kontroles sistēmā | Bioloģiski sertificēta kooperatīvā sabiedrība | 5 | 5 |
| 5. | Kooperatīvās sabiedrības apgrozījums starp sabiedrību un sabiedrības biedriem | Lauksaimniecības preču un pakalpojumu apgrozījums vidēji starp sabiedrību un vienu tās biedru pēdējā noslēgtajā gadā nepārsniedz 50 000 *euro* | 10 | 10 |
| Lauksaimniecības preču un pakalpojumu apgrozījums vidēji starp sabiedrību un vienu tās biedru pēdējā noslēgtajā gadā pārsniedz 50 000 *euro* | 5 |
| 6. | Atbalsta saņēmējs | Ir jauna kooperatīvā sabiedrība | 10 | 10 |
| Nav jauna kooperatīvā sabiedrība | 0 |
| **Kopā** | 75 |
| **Minimālais punktu skaits, lai pretendētu uz atbalstu, ir 25 punkti** |

Piezīmes.

1 Lauku atbalsta dienests iegūst informāciju no Būvniecības informācijas sistēmas. Ja tajā nav pieejama informācija, nepieciešamās ziņas iesniedz atbalsta pretendents.

Kritēriju aprēķina, izmantojot šādu formulu:

|  |  |  |
| --- | --- | --- |
| A = B x | C | , kur |
| D |

A - punktu skaits, kas aprēķināts, ņemot vērā būvniecības proporciju pret kopējiem attiecināmiem projekta izdevumiem;

B - punktu skaits kritērijā pēc iesniegto dokumentu veida;

C - projektā paredzētie būvniecības izdevumi (*euro*);

D - projekta kopējie attiecināmie izdevumi (*euro*).

Punktus piešķir par vienu kritēriju grupā.

2 Kritēriju aprēķina, izmantojot šādu formulu:

|  |  |  |
| --- | --- | --- |
| A = | (B + C) / 2 | x 10, kur |
| D |

A - punktu skaits, kas aprēķināts, ņemot vērā ieņēmumu proporciju pret piešķirto atbalstu;

B + C - pretendenta ieņēmumi no lauksaimniecības preču un pakalpojumu apgrozījuma ar biedriem pēdējos divos noslēgtajos gados;

D - pretendentam piešķirtais publiskais finansējums LAP 2014-2020 apakšpasākumā "Atbalsts ieguldījumiem lauku saimniecībās" un "Atbalsts ieguldījumiem pārstrādē".

Zemkopības ministra pienākumu izpildītāja ‒
iekšlietu ministre *M. Golubeva*